#  Anexa nr. 11

la Regulamentul privind deșeurile

de echipamente electrice și electronice

**METODOLOGIA DE CALCUL ȘI GESTIONARE**

**A GARANȚIEI FINANCIARE PENTRU PRODUCĂTORII DE EEE**

**I. CALCULUL GARANȚIEI FINANCIARE PENTRU**

**PRODUCĂTORII INDIVIDUALI**

**1.** Garanția financiară este destinată pentru acoperirea costurilor de finanțare a operațiunilor de colectare, tratare, reciclare, valorificare și eliminare nepoluantă a tuturor DEEE provenite de la EEE introduse pe piața națională.

**2.** La data începerii exercițiului financiar anual, dar nu mai tîrziu de 20 martie a fiecărui an în curs, sistemele individuale vor constitui/actualiza și vor menține garanția financiară conform pct.3, precum și vor prezenta dovada constituirii/actualizării acesteia autorității publice responsabile de colectarea acestor plăți și organului central de mediu al administrației publice, cu prezentarea calculului detaliat al garanției financiare pentru fiecare an din cadrul perioadei de garantare și pentru fiecare categorie de EEE.

**3.** Modalitatea de calcul al garanției financiare pentru producătorii individuali se efectuează conform următoarei formule de calcul:

GT = ∑GTi,

unde:

GT – valoarea totală a garanției financiare pentru toate echipamentele electrice și electronice (EEE) introduse pe piața națională în anul în curs pentru care se calculează garanția;

GT*i* – valoarea garanției financiare pentru EEE din categoria *i,* calculată astfel:

GT*i* = GE*i* + GV*i* – Gc*i,*

unde:

GE*i* – garanția financiară pentru EEE din categoria *i* estimate a fi introduse pe piața națională în anul în curs (anul în care se estimează introducerea pe piață a EEE), calculată astfel:

GE*i* = N'E*i*\*C*i,*

N'E*i* – numărul de EEE din categoria *i* estimate a fi introduse pe piața națională în anul în curs;

C*i* – valoarea unitară de gestionare de referință a EEE din categoria *i* stabilită pentru anul în curs;

GV*i* – valoarea garanției fiananciare calculată pentru diferența dintre numărul de EEE din categoria *i* efectiv introduse pe piața națională în anul precedent și cel estimat de a fi introduse pe parcursul anului precedent, calculată astfel:

GV*i*= (NV*i* - NE*i*)\*Ci,

unde:

NV*i* – numărul de EEE din categoria *i* introduse pe piața națională în anul precedent;

NE*i* – numărul de EEE din categoria *i* care au fost estimate a fi introduse pe piața națională în anul precedent;

GC*i* – valoarea garanției financiare depusă pentru EEE din categoria *i* care au fost colectate și gestionate în anul precedent.

Valoarea unitară de gestionare de referință este calculată ca valoare unitară de gestionare de referință stabilită pentru anul precedent pentru o categorie de EEE prevăzută în anexa nr. 1A la Regulament, corectată cu procentajul anual mediu de creștere sau scădere a valorii costurilor de gestionare transmise anual de către sistemele colective pentru o categorie de EEE prevăzută în anexa nr. 1A la Regulament și se regăsește pe lista publicată de organul central de mediu al administrației publice pe pagina proprie de Internet.

**4.** Producătorii individuali asigură existența garanției financiare pe întreaga perioadă de garantare corespunzătoare unei anumite categorii de EEE, pentru fiecare EEE introdus pe piață.

**5.** La stabilirea și declararea perioadei de garantare producătorul ține cont de definiția prevăzută la pct. 7 din Regulament.

**6.** La sfîrșitul perioadei de garantare pentru o anumită categorie de EEE, producătorul individual trebuie să dovedească că și-a îndeplinit obligațiile de finanțare a operațiunilor de colectare, tratare, reciclare, valorificare și eliminare pentru întreaga cantitate de DEEE corespunzătoare EEE puse pe piață.

DEEE provenite de la produsele introduse pe piața națională de către producătorii individuali, pentru care au fost îndeplinite obligațiile de finanțare a operațiunilor de colectare, tratare, reciclare, valorificare și eliminare, se includ în calcul la actualizarea anuală a garanției sau, după caz, producătorii solicită pentru acestea organului central de mediu al administrației publice decizia de eliberare a garanției financiare constituite potrivit pct. 3, utilizînd formularul prevăzut în pct.18 din anexă, însoțit de declarația pe propria răspundere privind îndeplinirea obligațiilor de finanțare și de situația centralizatoare privind EEE introduse pe piață și DEEE gestionate, avizată de către organul central de mediu al administrației publice.

**7.** La solicitarea eliberării garanției financiare sau, după caz, la sfîrșitul perioadei de garantare sau la încetarea activității, fiecare producător individual va deține și va pune la dispoziția organului central de mediu al administrației publice, la cerere, documentele care să demonstreze îndeplinirea obligațiilor menționate la pct. 60 din Regulament ca: facturi, avize de expediție, contracte, încheiate cu agenții economici autorizați să desfășoare activități de colectare și/sau tratare/reciclare/valorificare/eliminare nepoluantă a DEEE.

**8.** În cazul încetării activității, producătorul individual va raporta organului central de mediu al administrației publice numărul și cantitatea de EEE introduse pe piața națională și cantitatea rămasă negestionată la data încetării activității și va declara pe propria răspundere corectitudinea datelor raportate.

**9.** În termen de 30 de zile de la primirea solicitări deciziei de eliberare a garanției financiare sau, după caz, la sfîrșitul perioadei de garantare sau la încetarea activității producătorului individual, organul central de mediu al administrației publice constată, pe baza documentelor justificative și a raportărilor anuale, îndeplinirea obligațiilor de finanțare a colectării, tratării, reciclării, valorificării și eliminării nepoluante a DEEE și emite decizia de eliberare a garanției financiare, iar în caz de neîndeplinire, emite decizia de executare a garanției constituite, corespunzătoare numărului de EEE pentru care producătorul nu și-a îndeplinit obligațiile;

**10.** În termen de 5 zile de la emitere, potrivit pct. 8, decizia este transmisă autorității publice responsabile de colectarea acestor plăți.

**11.** Autoritatea publică responsabilă de colectarea acestor plăți, pe baza deciziei transmise potrivit pct. 10, în caz de neîndeplinire, execută garanția financiară constituită, corespunzătoare numărului de EEE pentru care producătorul nu și-a îndeplinit obligațiile.

**12.** Autoritatea publică responsabilă de colectarea acestor plăți execută garanția financiară constituită de către producătorul individual după cum urmează:

1) în cazul în care producătorul își încetează activitatea înainte de terminarea perioadei de garantare, pentru produsele introduse pe piața națională și rămase negestionate pentru care a constituit garanția;

2) în cazul în care producătorul, la sfîrșitul perioadei de garantare, nu își îndeplinește obligația de finanțare a colectării, tratării, reciclării, valorificării și eliminării nepoluante a deșeurilor provenite de la EEE introduse pe piața națională, pentru produsele introduse pe piața națională pentru care a constituit garanția și rămase negestionate pentru fiecare categorie de DEEE;

3) în cazul în care producătorul își încetează activitatea și nu își îndeplinește obligația de raportare prevăzută la pct. 8.

**13.** În cazul în care autoritatea publică responsabilă de colectarea acestor plăți constată că garanția constituită este diferită de valoarea reală a garanției calculate pentru cantitatea de EEE introdusă pe piața națională, aceasta solicită completarea sumei garantate sau, după caz, decide deblocarea diferenței de garanție.

**14.** Producătorii, pînă la data de 25 ianuarie a fiecărui an, vor raporta autorității administrației publice centrale perioada de garantare stabilită pentru fiecare categorie de EEE.

**II. EXECUTAREA GARANȚILOR**

**15.** Sumele încasate de autoritatea publică responsabilă de colectarea acestor plăți ca urmare a executării garanțiilor financiare rămîn la dispoziția sistemelor colective și sînt folosite pentru gestionarea DEEE rămase negestionate din cauzele menționate la pct. 12.

**16.** Autoritatea publică responsabilă de colectarea acestor plăți autorizează utilizarea sumelor încasate ca urmare a executării garanțiilor financiare pentru achitarea costurilor determinate de efectuarea operațiunilor de colectare, transport, tratare, reciclare, valorificare, eliminare nepoluantă a DEEE menționate la pct. 19.

**17.** Un sistem colectiv poate solicita autorității publice responsabile de colectarea acestor plăți, în baza raportului narativ de îndeplinire a țintelor, să confirme îndeplinirea obligațiilor de finanțare și a situației centralizatoare privind EEE pentru care au preluat obligațiile de gestionare și DEEE gestionate suplimentar, avizate de către organul central de mediu al administrației publice, acoperirea cheltuielilor efectuate pentru gestionarea unui număr suplimentar de DEEE față de numărul de EEE pentru care au preluat responsabilitatea, la nivelul costurilor unitare practicate de către sistemul solicitant, dar nu mai mult decît valoarea garanției executate pentru EEE respective.

**18.** Sistemele colective mențin și pun la dispoziția autorității de reglementare, la solicitarea acestora, documentele justificative, contracte/facturi cu agenții economici autorizați să desfășoare activități de colectare și/sau tratare /reciclare/ valorificare/eliminare nepoluantă a DEEE sau oricare documente legale care demonstrează îndeplinirea obligațiilor de finanțare a colectării, tratării, reciclării, valorificării și eliminării finale a DEEE.

**19.** MODEL de formular de decizie de eliberare/executare a garanției financiare pentru care au fost îndeplinite/ sau nu au fost îndeplinite obligațiile de finanțare a operațiunilor de colectare, tratare, reciclare, valorificare și eliminare a DEEE provenite de la EEEintroduse pe piața națională de către producătorii individuali.

|  |
| --- |
| **1. Producătorul de echipamente electrice și electronice** |
| Numărul de înregistrare IDNO |  |  |  |  |  |  |  |  |  |  |  |  |
| Numărul de înregistrare în Registrul de stat a organizațiilor necomerciale |
| Numărul de înregistrare în Lista producătorilor |
| Denumirea producătorului:  |
|  |
| Sediul social:  |
| **2. Banca/societatea de asigurări**  |
| Denumirea băncii  |
|  |
| Sediul:  |
| Scrisoarea de garanție nr.  |  |  |  |  |  |  |  |  |  |  |  |  |
| Data: | Data:  |
| Ștampila și semnătura(bancă)  | Ștampila și semnătura (producător) |
|  |
| **3. Suma fondurilor retrase din contul blocat**  |
| Suma în lei (în cifre și litere)1 |
| **4. Organul central de mediu al** **administrației** **publice** | **5. Denumirea autorității publice responsabile de colectarea acestor plăți2)**  |
| Sediul:  | Sediul: |
| Telefon:  | Telefon: |
| E-mail:  | E-mail: |
| Data:  | Data: |
| Ștampila și semnătura conducătorului instituției | Ștampila și semnătura conducătorului instituției |

*1 Conform documentelor depuse și anexate prezentului formular în vederea demonstrării cheltuielilor efectuate pentru îndeplinirea obligațiilor financiare privind gestionarea DEEE.*

*2 Se completează numai în situația executării garanției financiare.*